Tiané & Pieter se troue - Mooi Troues
Ons deel vandag Tiané en Pieter se pragtige en baie klassieke troue met ons lesers. Tiané se trourok en die geselekteerde dekor van die troue het bygedra tot die outydse tema wat dié paartjie wou uitbeeld.
Die tafelversierings, net soos Tiané se rok, het uit baie detail bestaan. Hierdie foto’s kan mens vir lank besig hou, omdat daar só baie goedjies is om raak te sien. Dié verliefdes was lekker gemaklik voor die kamera en het sommer die tydjie voor die kamera gate uit geniet.
Wat het jou trou dag só spesiaal gemaak vir jou?
Ek het gedink dat liefde vir ander mense beskore is, en dat ek liefde nooit sal vind nie. Dit was juis met die lui van die klok op 14 Desember 2013 wat ek geweet het dat ek nou op die drumpel staan om met die liefde van my lewe te trou. Die dag was net soos ek dit wou gehad het. Daar was ‘DIY,’ daar was boeke, daar was harte en ‘n roomyskarretjie en natuurlik roomys vir ons troukoek! Al die dekor by die troue was ‘n weerspieëling van my persoonlikheid.
Enige raad wat jy vir paartjies, wat ook hul troue beplan, kan gee?
Gebruik trou idees op Facebook. Jy kan vra vir verskaffers en mense beveel aan wie hulle gebruik het. Moet nie net vir ‘n verskaffer gaan omdat dié reeds naam gemaak het nie – hulle is baie duurder as ander.
My troue was soveel meer as waarvoor ek gehoop het.
Fotograaf: 5 Talents Photography
Hare en grimering: Lynette van Zyl
Skryfbehoeftes: Toast and Tassels Event Stationary
Blomme: Liesel du Preez
Dekor: Die Akker
Trou koerant: Droomontwerpe
Roomys vir troukoek: WhiskAway Ice Cream and Sorbet
Platejoggie: 4 Seasons Mobile Disco
Intieme trou inspirasie by Mosaic Lagoon Lodge
Byron & Lindsay se Vloot Geïnspireerde Verlowingsfoto’s
VORIGE ARTIKELOranje trou dekor inspirasie
VOLGENDE ARTIKELTracy & Doug se strand verlowing foto’s